སློབ་དཔོན་ཆེན་པོ་ངག་གི་དབང་ཕྱུག་གྲགས་པས་མཛད་པའི་འཆི་བདག་སླུ་བའི་རྟོག་པ་ལེའུ་གསུམ་པའི་ཕྱིའི་འཆི་བསླུ་ལས། ཕྱི་ནང་གི་ལྷ་འཁྲུགས་
པས་སྔགས་ཀྱིས་བསླུ་བར་བསྟན་པ། འདི་ལ་གསུམ། སྦྱོར་བ་སྤྱིར་བསྟན་པ། དངོས་གཞི་བྱེ་བྲག་ཏུ་དབྱེ་བ། ཕན་ཡོན་འཐད་པ་དང་བཅས་པས་མཇུག་བསྡུ་བའོ། །དང་པོ་ནི། འདུ་འཛི་ལ་སོགས་པས་དབེན་པའི་གནས་གཙངཞིང་ཡིད་དང་རྗེས་སུ་མཐུན་པར་རས་བྲིས་ཏེ་ཆོ་ག་བཞིན་དུ་རས་ལ་བྲིས་པའི་
སྐུའམ། ཡང་ན་ལུགས་སུབླུགས་པ་སོགས། མཚན་ཉིད་དང་ལྡན་ཞིང་རབ་གནས་བྱས་པ་ཡི་དམ་ལྷ་དངོས་སུ་མོས་པས་རང་གི་མདུན་དུ་བཀུར་སྟི་དང་བཅས་ཏེ་བཤམ། དེའི་མདུན་དུ་ཁ་ན་མ་ཐོ་བ་མེད་ཅིང་གཙང་ཞིང་བཀོད་པས་མཛེས་པའི། མཆོད་པ་ཅི་འབྱོར་པ་བྱས་ནས་ནི། །འོག་ནས་འབྱུང་བའི། སྔགས་རྣམས་
ལ་དད་པ་རྩེ་གཅིག་པས་དག་པར། བཟླས་པ་ཙམ་གྱིས་ཀྱང་། །བསྒོམ་མི་དགོས་པར། །འཆི་བ་སླུ་བ་འབྱུང་བར་འགྱུར། །ཅེས་ཏེ། ཀྱང་གི་སྒྲས་སྔགས་བཟླས་པ་ཁོ་ནས་ཀྱང་འཆི་བ་སླུ་བར་འགྱུར་ན། བསྒོམ་པ་དང་ཟུང་དུ་འབྲེལ་ན་ལྟ་སྨོས་ཀྱང་ཅི་དགོས་ཞེས་
བསྟན་པ་ཡིན་ལ། སྔགས་བཟླས་པ་ཁོ་ནས་སྒྲུབ་ན། གོང་དུ་བཤད་པའི་སྦྱོར་བ་རྣམས་དང༌། སྐྱབས་འགྲོ་སེམས་བསྐྱེད་སྔོན་དུ་འགྲོ་བས་མདུན་གྱི་རྟེན་ལྷ་དངོས་སུ་མོས་ལ་བཟང་སྤྱོད་ནས་འབྱུང་བའི་ཡན་ལག་བདུན་པ་བྱ། དེ་ནས་དངོས་གྲུབ་ཀྱི་
394

আ །དོན་ལ་གསོལ་བ་གདབ་པའི་ཡིད་ཀྱིས་རང་གི་ལྷ་ལ་ཕྱག་འཚལ་བའི་ཚིགས་སུ་བཅད་པས་ཐོག་དྲངས་ཏེ་བཟླས་པ་ལ་འབད། རྗེས་དགེ་བ་བསྔོ། དེ་ལྟ་བུའི་རིམ་པས་ཁྲུས་དང་གཙང་སྦྲ་བཅས་འདོད་པའི་དོན་གྲུབ་པའི་
མཚན་མ་མཐོང་པའི་བར་དུ་བྱའོ། །གཉིས་པ་ལ་སྔགས་ཀྱི་ལས་དྲུག འཕྲོས་དོན་དང་བཅས་པ་ལས། འདིར་གསུམ་པ་སངས་རྒྱས་སྤྱན་གྱི་རྣལ་འབྱོར་ལ་བཞི། སྔོན་དུ་རིག་པ་བླང་བ། བཟླ་བྱའི་སྔགས་དངོས། བཟླས་པའི་ཐབས། དེའི་ཕན་
ཡོན་བསྟན་པའོ། །དང་པོ་ནི། སློབ་དཔོན་ལ་ནི་ཡོན་ཕུལ་ནས། ཞེས་འདིའི་རིག་པའི་སྔགས་ཀྱི་ལུང་འབོགས་པ་བར་མ་ཆད་པའི་སློབ་དཔོན་ལ། ཚེ་བསྲིང་བར་སེར་པོ་དང་། ནད་ཞི་བར་དཀར་པོའི་ཁ་དོག་ཅན་གྱི་རིན་པོ་ཆེ་དང་དར་རས་ལ་སོགས་པའི་ཡོན་ཕུལ་ནས་སྔགས་ཀྱི་ལུང་བླང་བར་བྱའོ། །གཉིས་
ནི༑ སྔགས་ཀྱི་ཐོག་མར། །ཨོཾ་ཡིག་དེ་ནས་རུ་རུ་སྟེ། །དེ་ནས་སྤུ་རུའི་ཚིག་གི་རྗེས། །ཛྭ་ལ་ཏིཥྛ་སིདྡྷ་དང༌། །ལོ་ཙ་ནེ་ཞེས་ཚིག་གསུམ་ནས། །སརྦ་རྠ་སརྦ་དང་ཨརྠ་མཚམས་སྦྱརསཱ་དྷ་ནི་སྭཱ། །ཧཱའི་སྔགས་ཞེས་ཏེ་སྦྲེལ་ན། ཨོཾ་རུ་རུ་སྤུ་རུ་ཛྭ་ལ་ཏིཥྛ་སིདྡྷ་ལོ་
ཙ་ནེ་སརྦ་ཨརྠ་སཱ་དྷ་ནི་སྭཱ་ཧཱ། ཞེས་པ་བོད་སྐད་དུ། ཨྃ་ལྷའི་ཚོགས་གསལ་བར་བྱེད་པ་གཟི་བརྗིད་དང་ལྡན་པར་མཛོད་ཅིག ཀྱེ་གྲུབ་པའི་སྤྱན་དོན་ཐམས་ཅད་སྒྲུབ་པ་སྭཱ་ཧཱ། ཞེས་སོ། །གཉིས་པ་ལ་གསུམ། བྲིས་ཏེ་བཟླས་པ། བཀྲུས་ཏེ་བཟླས་
པ༑ སྦྱིན་སྲེག་བྱས་ཏེ་བཟླས་པའི་ཐབས་སོ། །དང་པོ་ནི། ཨ་ཤོ་ཀ་སྟེ་མྱ་ངན་མེད་པའི། ཤིང་དངོས་སམ། དེ་དང་རྗེས་སུ་མཐུན་པའི་འོ་མ་ཅན་གྱི་ཤིང་གི་འདབ་མར། །འབུམ་མམ་བྱེ་བའི་བར་དུ། བྲིས་ནས་ཀྱང་། འབྲི་བཞིན་སྔགས་བཟླ་བར་
ய

D
སྒྲུབ་ཐབས་ཀུན་བཏུས་
བྱའོ། །གཉིས་པ་ནི། བྲིས་པའི་སྔགས་དེ་ཉིད། །དག་པའི་ཆོ་ག་སྟེ་ཁྲུས་ཀྱི་ཆོ་ག ས་ཆུའི་ལྷད། མེད་པ་ཡི། །འོ་མས་སྐུ་ཁྲུས་གསོལ་བ་བཞིན་དུ། བཀྲུ་བཞིན་སྔགས་བཟླ་བའམ། གསུམ་པ་ནི། ཡང་ན་ནི། མར་དང་སྦྲང་རྩིས་སྦགས་པའི་རྩྭ། དཱུརྱའི་མྱུ་གུ་
དང་༑ སོགས་ཀྱི་སྒྲས་ཡམ་ཤིང་དང་། མར་ཁུ་དང་། བསྲེག་རྫས་གཞན་ཡང་ཇི་ལྟར་འབྱོར་པ་དང་བཅས་ཏེ། ཆོ་ག་བཞིན་དུ། སྦྱིན་སྲེག་བྱ་བའོ། །བཞི་པ་ལ་གཉིས། འཆི་བ་བསླུ་བའི་ཕན་ཡོན་དང་། ནདཞི་བའི་ཕན་ཡོན་བསྟན་པའོ། །དང་
པོ་ནི། གདོན་མི་ཟ་བར་འཆི་བ་ནི། །མ་ལུས་སླུ་བར་བྱེད་པར་གྱུར། གཉིས་པ་ནི། གཞན་ཡང་རླུང་མཁྲིས་བད་ཀན་ལྡན་འདུས་ལ་སོགས་པའི། །ནད་ཀྱི་ཚོགས་ནི་མ་ལུས་པ། །ཞི་བར་བྱེད་པའང་གོང་གི་སྔགས་དང་བཟླས་ཐབས་
ལས༑ འབྱུང་བ་ཡིན། འང་གི་སྒྲས་དེར་མ་ཟད་རྨི་ལམ་ངན་པ་ལ་སོགས་པའི་ཉེར་འཚེ་ཐམས་ཅད་ཞི་བར་བསྟན་པ་ཡིན་ནོ། །གསུམ་པ་ལ་གཉིས། འཐད་པ་དང་། ཕན་ཡོན་ནོ། །དང་པོ་ནི། སྔགས་རྣམས་ཀྱི་ནི་མཐུ་ལ་ཡང་། ཕན་ཡོན་འབྱུང་
མི་འབྱུང་གི སོམ་ཉི་སྟེ་ཐེ་ཚོམ་བྱ་བར་རིགས་མིན་ཏེ། ཞེས་དམ་བཅའ། ཅིའི་ཕྱིར་ན། གང་ཕྱིར་སྔགས་ཀྱི་ནུས་པ་ནི། །བསམ་མི་ཁྱབ་པར་ཕྱི་ནང་གི་སྔགས་རྒྱུད་ཀུན་ཏུ་འདོད། །ཅེས་ལུང་གིས་ཟིན་ཅིང་། ས་བོན་ལས་མྱུ་གུ་འབྱུང་བ་ལྟར་རིག་པས་
གྲུབ་པ་དང་། མངོན་སུམ་ཚད་མས་ཀྱང་ཤེས་པའི་ཕྱིར་རོ། །གཉིས་པ་ནི། །འཇིག་རྟེན་ན་ནི་འདོད་དོན་གྱི་དངོས་པོ་གཞན་གང་ཡང་། སྔགས་ཀྱིས་མི་འགྲུབ་པ། དེ་ཡོད་པ་མིན། ཏེ། །ཡང་དག་པ་སྟེ་རྩེ་གཅིག་པའི་དད་པས་མངོན་སྦྱོར་མངོན་བརྩོན་ཞེས་པ་འགྱུར་
396

ח
আ
།ཁྱད། ལས། སྒྲུབ་པོའི་འདོད་པའི་དོན་ཐམས་ཅད་འབད་པ་མེད་པར་འགྲུབ་པར་བྱེད་པས་ན། །སྔགས་རྣམས་ཀྱི་ཡོན་ཏན་ནི་ཡིད་བཞིན་གྱི་ནོར་བུ་མཚུངས། །པ་ཡིན་ནོ། །ཞེས་གསུངས་སོ། །མཆན་འདི་རྣམས་སྔོན་གྱི་ཚེ་བཤད་བཀའ་མན་ངག་དང་བཅས་པ་
བཞུགས་པའི་སྐབས་ཀྱི་མཆན་རྙིང་ལ་ཚིག་སྣ་བསྲིངས་ཤིང་ས་བཅད་དང་བཅས་དག་ཅིང་གསལ་བར་མཉྫུ་བྷོ་ཥས་བྲིས་པའོ། །མངྒ་ལཾ།། ༈ །།